**Doložka zlučiteľnosti**

**právneho predpisu s právom Európskej únie**

**1. Navrhovateľ právneho predpisu:** Úrad pre normalizáciu, metrológiu a skúšobníctvo Slovenskej republiky

## 2. Názov návrhu právneho predpisu: Návrh zákona, ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu v znení neskorších predpisov

**3. Predmet návrhu právneho predpisu je upravený v práve Európskej únie:**

a) *v primárnom práve*

Čl. 114 Zmluvy o fungovaní Európskej únie (Ú. v. EÚ C 202, 7.6.2016)

*b) v sekundárnom práve*

Vykonávacia smernica Komisie (EÚ) 2019/68 zo 16. januára 2019, ktorou sa stanovujú technické špecifikácie označovania strelných zbraní a ich hlavných častí podľa smernice Rady 91/477/EHS o kontrole získavania a vlastnenia zbraní v platnom znení (Ú. v. EÚ L 15, 17.1.2019, p. 18-21), ktorej gestor je Úrad pre normalizáciu, metrológiu a skúšobníctvo Slovenskej republiky a spolugestor Ministerstvo vnútra Slovenskej republiky.

Vykonávacia smernica Komisie (EÚ) 2024/325 z 19. januára 2024, ktorou sa mení vykonávacia smernica (EÚ) 2019/68, pokiaľ ide o minimálnu hĺbku označovania strelných zbraní a hlavných častí (Ú. v. EÚ L, 2024/325, 22.1.2024), ktorej gestor je Úrad pre normalizáciu, metrológiu a skúšobníctvo Slovenskej republiky a spolugestor Ministerstvo vnútra Slovenskej republiky.

Smernica Európskeho parlamentu a Rady (EÚ) 2021/555 z 24. marca 2021 o kontrole nadobúdania a držania zbraní (kodifikované znenie) (Ú. v. EÚ L 115, 6. 4. 2021), ktorej gestor je Ministerstvo vnútra Slovenskej republiky a spolugestor Úrad pre normalizáciu, metrológiu a skúšobníctvo Slovenskej republiky.

*c) v judikatúre Súdneho dvora Európskej únie*

bezpredmetné

**4. Záväzky Slovenskej republiky vo vzťahu k Európskej únii:**

a) uviesť lehotu na prebranie príslušného lehota na prebratie smernice alebo lehota na implementáciu nariadenia alebo rozhodnutia

do 22. júla 2025

b) informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie

nebolo začaté konanie proti SR

c) informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia

bezpredmetné

**5. Návrh právneho predpisu je zlučiteľný s právom Európskej únie:**

úplne